2010-ben került a First Vienna korosztályos csapataiba, ahol egészen 2013-ig nevelkedett. A Rapid Wien akadémiájára került. 2019. május 26-án aláírta a klubbal az első profi szerződését, amely 2022 nyaráig érvényes. Május 31-én debütált a második csapatban a Wiener SC csapata ellen 3–0-ra elvesztett bajnoki mérkőzésen a 66. percben Ivan Močinić cseréjeként. A 2019–20-as szezont már a felnőttekkel együtt kezdte meg. Augusztus 23-án a Wiener Viktoria csapata ellen megszerezte első gólját a tartalékok között. December 14-én az első csapatban is bemutatkozott az Admira Wacker Mödling ellen 3–0-ra megyenrt bajnoki találkozón a BSFZ-Arénában, a 82. percben Thomas Murg cseréjeként. 16 évesen, 6 hónaposan és 12 naposan ő lett a Rapid legfiatalabb élvonalban pályára lépő játékosa 2020. augusztus 30-án az osztrák kupában góllal mutatkozott be a St. Johann csapata ellen. Szeptember 15-én a belga KAA Gent csapata ellen góllal debütált első felnőtt UEFA-bajnokok ligája selejtező mérkőzésén. Négy nappal később a Sturm Graz ellen megszerezte első bajnoki gólját az 1–1-s döntetlennel végződő találkozón. November 5-én az Európa-liga csoportkörében az ír Dundalk ellen 4–1-re megnyert nemzetközi mérkőzésen gólt szerzett.